
ДО                                                                                                                 
ПРЕДСЕДАТЕЛЯ НА                                                                                
ОБЩИНСКИ СЪВЕТ
ГР. БУРГАС

ДОКЛАДНА ЗАПИСКА
ОТ
ИНЖ. ЧАНКА  КОРАЛСКА – ЗАМЕСТНИК – КМЕТ  „СТРОИТЕЛСТВО,
ИНВЕСТИЦИИ  И  РЕГИОНАЛНО  РАЗВИТИЕ“


ОТНОСНО: 
1. Одобряване на задание по чл. 124б, ал. 1 от ЗУТ, във връзка с чл. 125, ал. 1 от ЗУТ за изработването на проект за изменение на ПУП-ПРЗ за УПИ I и УПИ II,  кв. 18 б по плана на ж.к. "Възраждане", гр. Бургас, ПИ с идентификатори 07079.617.130 и 07079.617.131 по КК на гр. Бургас и изменение на улична регулация на улица с о.т.437а-о.т.428а по плана ж.к. "Възраждане", гр.Бургас.

2. Разрешение по реда на чл.124а, ал.1 от ЗУТ, във връзка с чл.136, ал.1 от ЗУТ, на основание чл.134, ал.2, във връзка с чл.134, ал.1, т.2 от ЗУТ за изработването на проект за изменение на ПУП-ПРЗ за УПИ I и УПИ II,  кв. 18 б по плана на ж.к. "Възраждане", гр. Бургас, ПИ с идентификатори 07079.617.130 и 07079.617.131 по КК на гр. Бургас и изменение на улична регулация на улица с о.т.437а-о.т.428а по плана ж.к. "Възраждане", гр.Бургас.


УВАЖАЕМИ ОБЩИНСКИ СЪВЕТНИЦИ,

Проблемът с градското паркиране е характерен за всички по-големи градове и Бургас не прави изключение в това отношение. Поради това общинската администрация използва всички възможности, за да реши този проблем. 
За разрешаването на значителния обществен проблем, свързан с недостатъчния брой паркоместа на територията на ж.к. „Възраждане“, гр.Бургас, Община Бургас има инвестиционни намерения за изграждане на нова сграда в комплекса, предвидена за етажен паркинг.
След направени предварителни проучвания за имоти на територията на комплекса, в които е възможно да се реализира инициативата и проведено анкетно проучване сред жителите на Бургас, е установено, че подходящи за целта са УПИ I и УПИ II  в кв. 18 б по плана на ж.к. „Възраждане“, гр. Бургас, ПИ с идентификатори 07079.617.130 и 07079.617.131 по КККР на гр. Бургас, които са частна общинска собственост, видно от Акт №9418/11.06.2020г., вписан в Служба по вписвания с №13, том 27, вх.рег.№8747 от 12.08.2020г. и Акт №9417/11.06.2020г., вписан в Служба по вписвания с №135, том 21, вх.рег.№6940 от 09.07.2020г.
С оглед осигуряване на адекватна градоустройствена основа, която да позволява осъществяване на гореописаните намерения на Община Бургас, възниква необходимостта от изменение на ПУП-ПРЗ за УПИ I и УПИ II,  кв. 18б по плана на ж.к. "Възраждане", гр. Бургас, ПИ с идентификатори 07079.617.130 и 07079.617.131 по КК на гр. Бургас и изменение на улична регулация на улица с о.т.437а-о.т.428а по плана ж.к. "Възраждане", гр.Бургас.
 Съгласно ОУП на гр. Бургас, одобрен с Решение 51-1/21.07.2011г. на Общински съвет Бургас, територията попада в устройствена зона „3/Жс“ - жилищна устройствена зона с преобладаващо застрояване със средна височина. Състои се предимно от жилищни сгради, като се допуска изграждане на административни и делови сгради, хотели, научни и учебни заведения, обекти на социалната инфраструктура, културата, търговията, услугите, подземни и етажни паркинги и гаражи, търговско-складови и безвредни производства, обекти на инженерната инфраструктура и други, с градоустройствени показатели за застрояване, както следва: Пл.застр. – до 70%; Кинт до 2,0; П озел. –  мин. 30%. 
Със Заповед № 465/21.05.2001г. на Зам.-кмет на Община Бургас е одобрено частично изменение на ЗРП за УПИ I в кв. 18 по плана на ж.к. „Възраждане“, с което се  предвижда нова улица с о.т. 437а – 428а – 427а, обособяване на нови квартали – кв.18, с обособяване на нов УПИ I, отреден „за държавно строителство и КОО“ и кв.18б, с обособяване в него на нови УПИ – нов УПИ I с функционално отреждане „за трафопост“, нов УПИ II – общински и нов УПИ III, отреден за имот с пл.№18, с предвиждане на сключена 5 етажна застройка между новобособени УПИ II и УПИ III-18.
От експерти в Дирекция „Устройство на територията“ при Община Бургас е изготвено служебно предложението за изменение на ПУП-ПРЗ за УПИ I и УПИ II,  кв. 18б по плана на ж.к. "Възраждане", гр. Бургас, ПИ с идентификатори 07079.617.130 и 07079.617.131 по КК на гр. Бургас и изменение на улична регулация на улица с о.т.437а-о.т.428а по плана ж.к. "Възраждане", гр.Бургас, с което се предлага за имотите да се обособи един нов УПИ с функционално отреждане „за етажен паркинг и ТП“, с предвидено ново застрояване, свързано по общата регулационна граница с УПИ III, кв.18 б, указано с ограничителни и задължителни линии на застрояване, на нормативни отстояния от регулационните граници и застрояване в съседни УПИ, включително и през улиците, с допустими градоустройствени показатели за застрояване, в съответствие с утвърдените за устройствена зона „3/Жс“ по действащ ОУП на гр.Бургас, както следва: Височина - до 15м; Плътност - до 70%; Кинт - до 2.0 и Озеленяване мин.30%, като северната улично-регулационна линия на имотите да се измести максимално възможно в северна посока, с цел увеличаване на площта на новообразувания имот, респективно постигане на по-голям брой паркоместа в бъдещата сграда на етажния паркинг. 
В УПИ I е налице съществуващ трафопост, като с окончателния проект за изменение на ПУП ще бъдат обследвани възможностите за неговото изместване или реконструирането му.
Техническото задание и служебно изготвеното предложение за изменение на ПУП-ПРЗ за УПИ I и УПИ II,  кв. 18 б по плана на ж.к. "Възраждане", гр. Бургас, ПИ с идентификатори 07079.617.130 и 07079.617.131 по КК на гр. Бургас и изменение на улична регулация на улица с о.т.437а-о.т.428а по плана ж.к. "Възраждане", гр.Бургас, са разгледани на заседание на Общински експертен съвет по устройство на територията, проведено на 04.09.2024г. С решение, обективирано в Протокол №16/04.09.2024г. по т.19 от дневния ред, ОЕСУТ е изразил положително становище по направеното предложение.
Предвид гореизложеното, на основание чл.124а, ал.1 от ЗУТ, във връзка с чл.136, ал.1 от ЗУТ, на основание чл.134, ал.2, във връзка с чл.134, ал.1, т.2 от ЗУТ, чл. 124б, ал. 1 от ЗУТ, във връзка с чл. 125, ал. 1 от ЗУТ, като взех предвид решение на ОЕСУТ, изразено с Протокол – Решение №16/04.09.2024г. по т.19 от дневния ред, предлагам Общински съвет Бургас да вземе следното: 

РЕШЕНИЕ:


1. На основание чл.21, ал.1, т.11 от ЗМСМА, във връзка с чл.124б, ал.1, и чл. 125, ал. 1 от ЗУТ, Общински съвет Бургас одобрява задание за изработването на проект за изменение на ПУП-ПРЗ за УПИ I и УПИ II,  кв. 18 б по плана на ж.к. "Възраждане", гр. Бургас, ПИ с идентификатори 07079.617.130 и 07079.617.131 по КК на гр. Бургас и изменение на улична регулация на улица с о.т.437а-о.т.428а по плана ж.к. "Възраждане", гр.Бургас.


2. На основание чл.21, ал.1, т.8 и т.11 от ЗМСМА, във връзка с чл.124а, ал.1, чл.136, ал.1 от ЗУТ, на основание чл.134, ал.2, във връзка с чл.134, ал.1, т.2 от ЗУТ, Общински съвет Бургас разрешава изработването на проект за изменение на ПУП-ПРЗ за УПИ I и УПИ II,  кв. 18 б по плана на ж.к. "Възраждане", гр. Бургас, ПИ с идентификатори 07079.617.130 и 07079.617.131 по КК на гр. Бургас и изменение на улична регулация на улица с о.т.437а-о.т.428а по плана ж.к. "Възраждане", гр.Бургас.

Проектът да се изготви в обем и съдържание, съгласно изискванията на Наредба №8/МРРБ за ОС на УП, при спазване изискванията на ЗУТ, Наредба №7/МРРБ за ПНУОВТУЗ и Наредба № РД-02-20-5 от 15 декември 2016г. за съдържанието, създаването и поддържането на КККР. 
Към проекта за изменение на ПУП да се изготви трасировъчен чертеж с координатен регистър и баланс на площите.
Новообразуваните имоти да се отредят за нови ПИ с проектни идентификатори по кадастрална карта. 
В съответствие с изменението на ПУП да се изготви проект за изменение на кадастралната карта на гр.Бургас.
Инвестиционното намерение да се съгласува с РИОСВ-Бургас.
С окончателния проект за изменение на ПУП да се обследват възможностите за изместване или реконструиране на съществуващия трафопост в УПИ I, кв. 18 б по плана на ж.к. "Възраждане", гр. Бургас.

Решението да се разгласи по реда на чл. 124б, ал.2 от ЗУТ.
Приложения:  Протокол – Решение №16/04.09.2024г. по т.19 от дневния ред на ОЕСУТ при Община Бургас; Акт №9418/11.06.2020г. за частна общинска собственост, вписан в Служба по вписвания с №13, том 27, вх.рег.№8747 от 12.08.2020г.; Акт №9417/11.06.2020г. за частна общинска собственост, вписан в Служба по вписвания с №135, том 21, вх.рег.№6940 от 09.07.2020г; Скица №15-881926-29.08.2024г. на ПИ с идентификатор 07079.617.130, издадена от СГКК-гр. Бургас; Скица №15-881928-29.08.2024г. на ПИ с идентификатор 07079.617.131, издадена от СГКК-гр. Бургас; Извадка от ОУП на гр.Бургас; Техническо задание и предложение за изменение на ПУП.




ИНЖ. ЧАНКА  КОРАЛСКА
Заместник-кмет „Строителство, инвестиции
и регионално развитие“ на Община Бургас

